钦定古今图书集成/明伦汇编/氏族典/第229卷 > 杨砺
## 钦定古今图书集成/明伦汇编/氏族典/第229卷 > 杨砺

按《宋史杨砺传》，“砺字汝砺，京兆鄠人。祖知礼，后唐均
州刺史。父仁俨，仕累永和令。砺建隆中举进士甲科，
父丧，绝水浆数日，服除赴官，解褐凤州团练推官。岁
馀，以母疾弃官。开宝九年，诣阙献书，召试学士院，授
陇州防御推官。入迁光禄寺丞。丁内艰，起就职。久之，
转秘书丞，改屯田员外郎，知鄂州，以善政闻。端拱初”，
真宗在襄邸，迁库部，充记室参军、水部郎中。真宗尹
开封，砺为推官，转度支郎中。即位，拜给事中、判吏部
铨。未几，召入翰林为学士。咸平初，知贡举，俄拜工部
侍郎、枢密副使。二年，卒，年六十九。子峤至祠部郎中，
峄至太常博士，峭至太子中舍。少子嵎，至道初，与张
庶凝刊校真宗储邸书籍。真宗即位，皆赐“进士出身、
直史馆。”嵎至祠部郎中，庶凝至太常丞。